
رِسَالَةٌ مُخْتَصَرَةٌ بِعُنْوَانِ:
«كَيْفَ أَدْخُلُ فِي الإِسْلاَمِ؟»
مُتَرْجَمَةٌ إِلَى اللُّغَةِ: الأردية
«اردو زبان»

إِعْدَادُ الْفَقِيرِ إِلَى عَفْوِ رَبِّهِ: 
هَيْثَم بْنِ مُحَمَّدٍ سَرْحَان
الـمُدرِّس بمعهد الحرم بالمسجد النَّبويِّ -سابقًا- والـمُشرِف على معهد السُّنَّة

https://mahadsunnah.com/
غفر الله له ولوالديه ولمن أعانه على إخراج هذا الكتاب

قامَ بتَرجَمَتِها: محمد وسيم -وفَّقَهُ اللهُ وسَدَّدَهُ-

الطَّبعة الأولى
[حقوق الطَّبع مُتاحةٌ لكلِّ مسلمٍ بدون أيِّ تغييرٍ في المُحتوى]

	سوال:
	جواب:

	کیا اسلام میں داخل ہونا آسان ہے؟
	 جی ہاں، اسلام میں داخل ہونے کے لیے کسی واسطے یا رسم و رواج کی ضرورت نہیں ہوتی ہے۔

	کیا میں اسلام میں فوراً داخل ہو جاؤں یا مناسب وقت کا انتظار کروں یا کچھ مسائل کو حل کروں؟

	اسلام میں فوراً داخل ہونا ضروری ہے۔کیونکہ اسلام میں تاخیر آفات کا باعث بن سکتی ہے، آپ کسی بھی وقت مر سکتے ہیں۔ اس کے علاوہ، اسلام میں داخل ہونا ایک نفع بخش تجارت ہے، اور آپ جتنا جلدی تجارت شروع کریں گے، آپ کا منافع اتنا ہی زیادہ ہوگا۔

	جو شخص اسلام میں داخل ہونا چاہتا ہے،  وہ كیا کرے؟
	اس کے لیے صرف شهادتين کا اقرار ضروری ہے: «أَشْهَدُ أَنْ لَا إِلَهَ إِلَّا اللهُ، وَأَشْهَدُ أَنَّ مُحَمَّدًا عَبْدُهُ وَرَسُولُهُ» يعنى كه (میں گواہی دیتا ہوں کہ اللہ کے سوا کوئی معبودِ برحق نہیں، اور یہ بھی گواہی دیتا ہوں کہ محمد ﷺ اللہ کے بندے اور رسول ہیں۔)

	اسے کس زبان میں کہے؟
	وہ کسی بھی زبان میں کہہ سکتا ہے جس میں وہ اچھی طرح بول سکتا ہے، اور اسے عربی میں بولنا ضروری نہیں ہے۔

	کیا وہ اسے بغیر سمجھے کہے؟
	نہیں،  بلکہ لازم ہے کہ وہ اسے سمجھے، اور اس میں شامل ہونے والی باتوں پر ایمان لائے، اور اس کے مطابق عمل کرے۔

	« میں گواہی دیتا ہوں» كا کیا معنی ہے؟
	اس کا معنی یہ ہے کہ میں اپنے دل سے اقرار کرتا ہوں، اپنی زبان سے کہتا ہوں، اور اپنے اعضاء سے عمل کرتا ہوں۔

	« لَا إِلَهَ إِلَّا اللهُ » كا کیا معنی ہے؟
	اس کا معنی یہ ہے کہ اللہ کے سوا کوئی سچا معبود نہیں ہے۔

	« محمد ﷺ اللہ کے بندے اور رسول ہیں » کا کیا مطلب ہے؟
	اس کا مطلب ہےکہ محمد ﷺ اللہ کے بندے اور رسول ہیں۔
اس شہادت سے یہ لازم آتا ہےكه: ان کی خبروں پر ایمان لایا جائے، ان کے حکموں کی اطاعت کی جائے، ان كى ممانعتوں سے اجتناب کیا جائے، ان کے طریقہ کار پر عمل کیا جائے اور ان کی پیروی کی جائے۔

	میں نے اچھی طرح سمجھ ليا، اب میں کیا کروں؟
	اب میرے پیچھے پیچھے دوہراؤ: «أَشْهَدُ أَنْ لَا إِلَهَ إِلَّا اللهُ، وَأَشْهَدُ أَنَّ مُحَمَّدًا عَبْدُهُ وَرَسُولُهُ». يعنى كه (میں گواہی دیتا ہوں کہ اللہ کے سوا کوئی معبودِ برحق نہیں، اور یہ بھی گواہی دیتا ہوں کہ محمد ﷺ اللہ کے بندے اور رسول ہیں۔)

	کیا میں اب مسلمان ہوں؟
	ہاں، الحمد للہ، یہ آپ پر اللہ کا فضل ہے ۔

	آپ مجھے ابھی ایک مسلمان کے طور پر کیا مشورہ دیں گے ؟
	میں آپ کو يهى مشورہ دوں گا کہ آپ اللہ سے دعا کریں کہ وہ آپ کو دینِ اسلام  پر ثابت قدم رکھے، آپ اچھے ساتھیوں کا انتخاب کریں جو آپ کی اس میں مدد کر سکیں، آپ اسلام سیکھیں، اور آپ اپنی اسلام کو چھپائیں جب تک کہ یہ اللہ کی اجازت سے مضبوط نہ ہو جائے۔

	سب سے بہترین دعا کیا ہے ؟
	سب سے بہترین دعا يه ہے: ﴿ﭧ   ﭨ  ﭩ  ﭪ﴾ [سوره فاتحه]

	آسان ترین ذکر کیا ہے ؟
	آسان ترین ذکر ﴿ ﭑ       ﭒ  ﴾ ہے۔ ا سے مسجد اور گھر داخل ہوتے وقت، وهاں سے نکلتے وقت، قرآن پڑھتے وقت، غسل خانے میں داخل ہونے سے پہلے، کپڑے اتارنے سے پہلے، وضو کرنے سے پہلے، کھانے پینے سے پہلے...  اور دیگر مقامات پر کہا جاتا ہے۔ 

	ان گناہوں کا کیا حکم ہے جو میرے پاس اسلام میں داخل هونے سے پہلے تھے ؟
	اسلام ان گناہوں کو مٹا دیتا ہے جو اس سے پہلے ہوئے تھے، سوائے ان حقوق العباد کے جن كو ادا کرنا واجب ہے، تو انهيں ان کے مستحقین کو ادا کرنا ضروری ہے۔

	مجھے شہادت کے اقرار کے بعد کیا کرنا چاہیے؟
	آپ کو غسل کرنا چاہیے۔

	میں کیوں غسل کروں؟
	سب سے پهلى بات:مسلم شخص "کیوں؟" نہیں کہتا، بلکہ صرف یہ کہتا ہے: ﴿ﯲ  ﯳﯴ ﴾ [نور:51]. 
دوسرى بات: آپ اپنے جسم کے ظاہری حصوں کو اسی طرح پاک کریں جیسے آپ نے اپنے باطنی حصوں کو پاک کیا ہے۔

	ٹھیک ہے، میں کیسے غسل کروں؟
	اپنے دل میں غسل کی نیت کریں، اور "بسم اللہ" کہیں، اور پورے جسم کو پانی سے تر کریں۔

	غسل کے بعد کیا کروں؟
	اگر نماز کا وقت ہو گیا ہے تو آپ اللہ کی حكم سے نماز پڑھیں ۔

	مجھے نماز ادا کرنا مشکل لگتا ہے، کیونکہ اس میں ایسے اقوال اور اعمال ہیں جو میں نہیں جانتا۔
	اللہ کا شکر و احسان ہے  كه اسلام آسانی کا دین ہے، نہ کہ دشواری کا۔ 

	میں کیسے نماز پڑھوں؟

	آپ مجھے نماز پڑھتے ہوئے دیکھ كر  نماز پڑھ سکتے ہیں، یا آپ نماز کی تعلیم دینے والے ویڈیوز دیکھ سکتے ہیں۔ معهد السنه کے چینل په کئی زبانوں میں ویڈیوز موجود ہیں، جن کے لنکس آخر میں موجود ہیں۔

	پھر نماز کے بعد کیا کروں ؟

	آپ کو اسلام کے پانچوں ارکان سیکھنے چاہئیں جن پر اسلام کی بنیاد رکھی گئی ہے، پھر ایمان کے ارکان، اور اسی طرح... دوسرى   چیز یں سیکھنى چاہئیں یہاں تک کہ آپ اپنے اسلام اور ایمان کو مکمل کر لو۔

	مجھے اسلام سیکھنے کے لیے آپ کن ویب سائٹس پر جانے کی نصيحت کرتے هيں؟
	میں آپ کو بڑے علماء کی ویب سائٹس اور سعودی عرب میں غیر ملکیوں کے لئے بنائى گئى دعوتى تنظيموں (جاليات)  کی ویب سائٹس کی نصيحت کرتا ہوں۔

	اپنے غیر مسلم رشتہ داروں سے کیسے سلوک کروں؟
	اپنے غیر مسلم رشتہ داروں سے ویسا ہی سلوک کریں جیسا کہ نبی کریم ﷺ نے غیر مسلموں سے کیا تھا۔ آپ ﷺ نے اپنی زبان، اپنے اخلاق اور اپنے معاملات کے ذریعے اسلام کی دعوت دی تھی۔

	ایسا شخص جو اسلام میں داخل ہونا چاہتا ہے لیکن وہ اپنے گھر والوں کو اپنے اسلام کے بارے میں نہیں بتانا چاہتے،  تو اس كا حکم کیا ہے؟
	اسلام میں داخل ہونے والے شخص پر یہ لازم نہیں ہے کہ وہ کسی کو اپنے اسلام کے بارے میں بتائے۔ اس کا اسلام اس کے اور اللہ کے درمیان ہے۔

	اسلام میں سب  سے بہتر کتاب كون سى ہے؟
	اسلام میں سب سے بہترکتاب قرآن مجيدہے، کیونکہ یہ اللہ کا کلام ہے۔


	قرآن مجيد کا سب سے اہم سورہ کون سا ہے؟
	قرآن مجيد کا سب سے اہم سورہ سورہ فاتحہ ہے۔ اس لیے ہم ہر رکعت نماز میں سورہ فاتحہ پڑھتے ہیں۔

	قرآن مجيد میں سب سے عظيم آیت کون سى ہے؟
	قرآن مجيد میں سب سے عظم آیت آیت الکرسی ہے۔

	میں قرآن پڑھناکیسےسیکھ سکتا هوں؟
	قرآن کی تعلیم حاصل کر كے، اور شیخ حذیفی، شیخ حصری، یا دیگر اچھے قاریوں كى تلاوت سن كر كے ۔

	میں قرآن کو کیسے سمجھوں؟
	قرآن کو سمجھنے کے لیے امت کے مشہور علماء كى لکھى تفسیر کی کتابوں كو پڑھیں ۔

	مجھے قرآن مجید کی تفسیر کہاں ملے گی؟
	میرا مشورہ ہے کہ آپ مدینہ منورہ میں موجود قرآن مجید کی پرنٹنگ کمپلیکس میں چلے جائیں۔

	آپ مجھے قرآن کے بعد کیا پڑھنے کی نصیحت کریں گے؟
	میں آپ کو نبی کریم ﷺکى صحیح احادیث پڑھنے کی نصیحت کروں گا۔

	حدیث کی بہترین کتاب کون سی ہے؟
	حدیث کی بہترین اور صحیح ترین کتاب "صحیح بخاری" ہے۔امت كا اس پر اتفاق ہے، اور علماء کرام نے اس پر رضامندی ظاہر کی ہے۔ میں آپ کو مشورہ دوں گا کہ آپ اس رساله کے آخر میں کتابوں کو ڈاؤن لوڈ کرنے کے لنک کو  ايك بار ديكھ لیں۔

	سب سے اہم حدیث نبوی کون سی ہے؟
	سب سے اہم حدیث نبوی وہ ہے جس میں دین کے تین مراتب بیان کیے گئے ہیں: اسلام، ایمان، اور احسان۔ یہ حدیث حضرت جبرائیل علیہ السلام کے ذریعے نبی کریم  ﷺ سے پوچھی گئی تھی۔

	مجھے ڈر ہے کہ میں اسلام سیکھنے کے قابل نہیں ہوں گا؟

	آپ بالکل نہ ڈریں، بلکہ اللہ پر بھروسہ رکھیں، اللہ آپ کی مدد کرے گا۔ دین آسان ہے، اللہ آپ کو کامیاب کرے گا۔
آپ ہمارے ساتھ ہماری اکیڈمی "معہد السنہ" میں آن لائن مفت تعلیم حاصل کر سکتے ہیں۔ اس کا لنک آخری صفحہ پہ موجود ہے۔
 آخر میں میں آپ کو نبی ﷺ کے فرمان سے نصیحت کرتا ہوں: "اپنے لیے فائدہ مند چیزوں پر توجہ دیں، اللہ سے مدد طلب کریں اور عاجز نہ ہوں۔"

